Kuidas õpetajad suhtusid?  Jürgeni isa käis iga päev lapsel koolis vastas ja küsis klassijuhatajalt, kuidas päev läks. Vastused olid seinast seina. Kord ütles õpetaja, et kõik on väga hästi, nii andekas laps, nii toredasti arutleb, ärge muretsege. Ja oli neid päevi, mil ta kurtis, et "oi, ma enam ei suuda".  Õpetaja ebastabiilsus on inimlik. Küllap oli Jürgen ka ise  ebastabiilne: ükspäev oligi hästi, teine päev, kui väsimus oli suurem, oli temaga raskem. Ka trotsivat käitumist tuli ette. Eriti muusikaõppes - ta õppis muusika eriklassis.